
    Referat de aprobare
privind vânzarea directă, a terenului în suprafață de 9 mp din 
Drobeta Turnu Severin, strada Rahovei nr. 2, identificat prin NC 55970,
domnului Bunghez Vasile Claudiu


1) Motivul emiterii actului administrativ cu caracter individual
Prin Contractul de concesiune nr. 654/15.04.2008, domnul Bunghez Claudiu Vasile a dobândit un drept de folosință, prin concesiune, asupra terenului în suprafață de 9 mp situat în Drobeta Turnu Severin, strada Rahovei nr. 2.
Prin Cererea nr. 20989/31.05.2022, domnul Bunghez Claudiu Vasile cu domiciliul în Drobeta Turnu Severin, str. Rahovei nr. 2, în calitate de concesionar al terenului în suprafață de 9 mp, aferent imobilului situat în str. Rahovei nr. 2 – Contract de concesiune nr. 654/15.04.2008, solicită cumpărarea suprafeței concesionate, redevența fiind achitată integral. 
Din Extrasul de carte funciară nr. 20421/23.05.2022 rezultă că imobilul teren situat în strada Rahovei nr. 2 din Drobeta Turnu Severin, identificat cu NC 55970, are suprafața de 9 mp și face parte din domeniul privat al Municipiului Drobeta Turnu Severin.
Prin Certificatul de urbanism nr. 491/08.05.2008 Serviciul Urbanism arată că imobilul teren în discuție are destinatia de curți – construcții. 
Din Procesul verbal de recepție finală nr. 1/27.03.2009, rezultă că lucrarea prevăzută în Autorizația de construire nr. 453/29.07.2008, a fost finalizată.
           Conform Raportului de evaluare nr. 53T/20.06.2022, întocmit de către evaluatorul autorizat A.N.E.V.A.R. ing. Octavian Bordei, valoarea imobilului teren din Drobeta Turnu Severin, strada Rahovei, nr. 2, în suprafață de 9 mp, este de 1340 lei (270 euro),  iar valoarea unitară este  de 30,11 euro/mp.
Ca urmare a stabilirii prețului de vânzare prin H.C.L Dr. Tr. Severin nr. 237/26.08.2022, prin Adresa nr. 33507/02.09.2022 petentului i-a fost comunicat că are un drept de preempțiune la cumpărare la prețul de 1340 lei (270 euro), iar acesta prin Adresa nr. 34155/07.09.2022 arată că este de acord să achiziționeze imobilul în condițiile precizate mai sus.
Având în vedere situaţia de fapt şi de drept, raportat la necesitatea aducerii de lichidități la bugetul local, precum și la dispozițiile art. 84 alin. 4 din OUG nr. 57/2019 privind Codul administrativ,  unde se arată că ,,Autonomia locală priveşte organizarea, funcţionarea, competenţa şi atribuţiile autorităţilor administraţiei publice locale, precum şi gestionarea resurselor care, potrivit legii, aparţin comunei, oraşului, municipiului sau judeţului, după caz.” coroborat cu dispozițiile art. 364 din același act normativ, propunem vânzarea imobilului teren în suprafața de teren de 9 mp, situat în Drobeta Turnu Severin, str. Rahovei nr. 2, NC 55970, domnului Bunghez Claudiu Vasile pentru un preț de 1340 lei (270 euro). 
Contravaloarea serviciilor de evaluare în cuantum de 600 lei va fi recuperată de la cumpărător anterior încheierii contractului de vânzare-cumpărare în formă autentică. 


2)  Schimbări preconizate
     Nu este cazul.

3) Impactul socio-economic al proiectului de act administrativ cu caracter individual
      Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.

4) Impactul financiar asupra bugetului local, atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la cumpărător, anterior semnării contractului de vânzare-cumparare în formă autentică.

 5) Efecte ale adoptării hotărârii consiliului local asupra legislației în vigoare 
       Nu este cazul.

6) Consultările efectuate în vederea elaborării proiectului de act administrativ individual
        Nu este cazul.

 7) Activităţi de informare publică privind elaborarea şi implementarea actului administrativ individual
       Hotărârea Consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primariadrobeta.ro

8)  Implementarea dispozitivului hotărârii
         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.




INIȚIATOR,
VICEPRIMAR                                                       
DANIEL-OLIMPIU CÎRJAN
 
               
            

        









Acest document contine date cu caracter personal prelucrate un conformitate cu prevederile Regulamentului (UE) nr.679/2016

